wickkiey/tamil-wikipedia-chunked huggingface dataset:
# கார்த்திகைத் திருநாள் இராமவர்மன்

## கதகளி நாடக ஆசிரியர் மற்றும் இசையமைப்பாளர்

கதகளி நாடகங்களின் இசையமைப்பாளராக ( ஆட்டகதை ). கதகளி கற்பிப்பதற்கான முறையான பாடத்திட்டத்தை அமைத்தார். இசை மற்றும் நடனம் ஆகியவற்றில் ஒரு நல்ல பாடகராகவும் அறிஞராகவும் இருந்த இவர் கர்நாடக இசையை வளப்படுத்திய சிறந்த கிருதிகளை இயற்றினார். கார்த்திகை திருநாளின் கதகளி நாடகங்களின் வருகையால் கதகளியில் பல சீர்திருத்தங்கள் கொண்டுவரப்பட்டன. நாடகங்களின் கட்டமைப்பிலும், விளக்கக்காட்சியின் போது பின்பற்றப்பட வேண்டிய நுட்பத்திலும் மாற்றங்கள் செயல்படுத்தப்பட்டன. சிருங்கார பதங்களுக்கு முன்னுரிமை வழங்கப்பட்டது. ஒவ்வொரு கதாபாத்திரமும் சிருங்கார பதங்களுடன் மேடைக்குள் நுழைய வேண்டும் என்ற விதி இவரால் அறிமுகப்படுத்தப்பட்டது. மேடை விளக்கக்காட்சி, பல்வேறு மற்றும் கதாபாத்திரங்களின் தெளிவு மற்றும் கதையில் அதன் தொழில்நுட்ப மேன்மையின் காரணமாக இவரது கதகளி நாடகங்கள் அனைத்தும் மிகவும் பிரபலத்தையும் புகழையும் பெற்றன. ஏழு நாடகங்களை இவர் வரவு வைத்திருக்கிறார்:  
- ராஜசூயம் ,
- சுபத்ராபகரணம் ,
- காந்தர்வவிஜயம் ,
- பஞ்சாலி சுயம்வரம் ,
- பாகவதம் ,
- கல்யானசௌகாந்திகம் (தெக்கன் அல்லது தெற்கு பாணி)
- நரகாசுரவதம் .
# கார்த்திகைத் திருநாள் இராமவர்மன்

## குடும்பம்

கார்த்திகை திருநாள் மகாராஜாவுக்கு நான்கு மனைவிகள் அல்லது அம்மாச்சிகள் இருந்தனர் . இவரது முதல் மனைவி வடசேரியைச் சேர்ந்த பனபிள்ளை காளி அம்மா நாகமணி அம்மா என்பவராவார். இவரது மற்ற மூன்று மனைவிகள் திருவட்டாறு, அருமனை, மற்றும் நாகர்கோயில் ஆகிய பகுதிகளைச் சேர்ந்தவர்கள். இவர் 18 ஆம் நூற்றாண்டின் கடைசி தசாப்தத்தில் திருவனந்தபுரத்தில் தனது மனைவிகளுக்காக நான்கு அம்மாவீட்டுகளைக் கட்டினார். மகாராஜாவின் சகோதரர் புதுமனை அம்மவீட்டில் திருமணம் செய்து கொண்டார். இஅவரது பேரன் கவிஞர் இரவிவர்மன் தம்பி ஆவார்.
# கார்த்திகைத் திருநாள் இராமவர்மன்

## இறப்பு

மகாராஜா 1798 பிப்ரவரி 17 அன்று தனது 74 வயதில் இறந்தார். இவர் திருவிதாங்கூரின் இறையாண்மையை பராமரித்து, திப்பு சுல்தானின் மைசூர் படைகளால் தனது பகுதிகளை அழிவிலிருந்து பாதுகாத்தார். இவர் தனது மாமா மார்தாண்டா வர்மன் மூலம் ஆங்கிலேயர்களுடன் ஒரு நல்ல நட்பைப் பேணி வந்தார். மிக முக்கியமாக, திப்பு சுல்தானால் கட்டாய மதமாற்றத்திலிருந்து தப்பி வந்த ஆயிரக்கணக்கான மக்களுக்கு இவர் அளித்த புகலிடம் காரணமாக இவர் தர்ம ராஜா என்று அறியப்பட்டார்.
# அக்ரீ-ரோசனெயிம் வினை

**அக்ரீ-ரோசனெயிம் வினை** *(Acree-Rosenheim reaction)* என்பது புரதங்களில் திரிப்டோபான் இருப்பதைக் கண்டறியப் பயன்படுத்தப்படும் ஒரு இரசாயனச் சோதனை ஆகும். ஒரு புரத கலவையுடன் பார்மால்டிகைடு கலக்கப்பட்டு அதனுடன் அடர் கந்தக அமிலம் சேர்க்கப்பட்டு இரண்டு அடுக்குகள் உருவாகின்றன. சோதனை நேர்மறையானதாக இருந்தால் இரண்டு அடுக்குகளுக்கு இடையில் ஒரு ஊதா வளையம் தோன்றும்.  
உயிர் வேதியியலின் இரண்டு அறிஞர்களின் பெயரால் இந்த சோதனைக்கு இப்பெயர் சூட்டப்பட்டது. அதாவது சான் ஆப்கின்சுபல்கலைக்கழகத்தின் புகழ்பெற்ற அமெரிக்க உயிர் வேதியியலாளர் சாலமன் பார்லி அக்ரீ (1875-1957) மற்றும் மான்செசுட்டர் பல்கலைக்கழகத்தின் ஆங்கிலோ-செருமானிய மருத்துவ வேதியியலாளர் சிக்மண்ட் ஓட்டோ ரோசனெயிம் (1871-1955) ஆகியோர் இவ்விரு அறிஞர்களாவர்.
# அக்ரீ-ரோசனெயிம் வினை

## வரலாறு

செருமன் பிரித்தானிய வேதியியலாளர் ஓட்டோ எக்னெரின் (1853-1924) முறைகளை ஆராய்ந்து கொண்டும் மேம்படுத்திக்கொண்டும் இருந்த நேரத்தில் ஓட்டோ ரோசனெயிம் என்பவரால் இந்த முறை முதலில் ஆராயப்பட்டது. இது கந்தக அமிலத்தைச் சேர்ப்பதன் மூலம் பாலில் பார்மால்டிகைடு இருப்பைக் கண்டறியப் பயன்படுத்தப்பட்டது. இந்நிகழ்வில் இது நீல நிற வளையத்தை உருவாக்கியது. ஆதாம்கைவிக்சு வினையுடன் இவ்வினையின் ஒற்றுமைகள் மற்றும் கேசின் சேர்மத்தில் குறிப்பிடத்தக்க வகையில் அதிக வினை இருப்பதை அக்ரீ கவனித்தார். இந்த 1906 ஆம் ஆண்டு ஆராய்ச்சியின் அடிப்படையில், அனைத்து வகையான புரதங்களுடனும் பார்மால்டிகைடு வினைகள் என்ற பொதுவான சூழலில் 1907 ஆம் ஆண்டில் இவ்வினையை அக்ரி ஆராய்ந்தார். மேலும் பாலில் உள்ள கேசீனில் இருந்து பிரித்தெடுக்கப்படும் வினையில் திரிப்டோபான் குழுவின் முக்கியத்துவத்தை முதலில் கண்டறிந்தார்.
# அக்ரீ-ரோசனெயிம் வினை

## வினை

திரிப்டோபான் சேர்மத்துடன் பார்மால்டிகைடு புரியும் வினையை இங்கு காணலாம்.
# அனில் குமார் யாதவ்

**அனில் குமார் யாதவ் ** ( , பிறப்பு: மார்ச் 23 1980) எனும் ஒய்.எசு.ஆர். காங்கிரசு கட்சியைச் சேர்ந்த ஆந்திர அரசியல்வாதியாவார். இவர் நெல்லூர் நகரம் சட்டமன்றத் தொகுதிக்காக ஒய்.எசு.ஆர். காங்கிரசு கட்சியின் சார்பில் போட்டியிட்டு இரு முறை சட்டமன்ற உறுப்பினராக தேர்வு செய்யப்பட்டார். இவர் 2019 ஆம் ஆண்டு சூன் மாதம் 8 ஆம் நாள் முதல் தற்போதைய ஆந்திரப்பிரதேச மாநிலத்தின் நீர்ப்பாசனத் துறை அமைச்சராகவும் உள்ளார்
# டையோசு

**டையோசு** *(Diose)* என்பது இரண்டு கார்பன் அணுக்களைக் கொண்ட ஓர் ஒற்றைச் சர்க்கரையாகும். ஒற்றைச் சர்க்கரைகளின் பொது வாய்ப்பாடு (C•H2O)n என்பதாகும். வாய்ப்பாட்டிலுள்ள n இன் மதிப்பு மூன்று அல்லது அதற்கு மேற்பட்ட எண்ணிக்கை கொண்டதாக இருக்கவேண்டும் என்று வரையறுக்கப்பட்டிருப்பதால் டையோசு (C•H2O)n வாய்ப்பாட்டோடு பொருந்தினாலும் ஒற்றைச்சர்க்கரை என்பதற்கான முறையான வரையறைக்குப் பொருந்துவதில்லை. மிகவும் அடிப்படையான ஒரு சர்க்கரையாக டையோசு கருதப்படுகிறது.  
2-ஐதராக்சியெத்தனால் எனப்படும் கிளைக்கோலால்டிகைடு மட்டுமே சாத்தியமுள்ள ஒரே டையோசு ஆகும். இதுவோர் ஆல்டோடையோசு ஆகும். இரண்டு கார்பன்கள் மட்டுமே காணப்படுவதால் ஒரு கீட்டோடையோசு உருவாகும் சாத்தியம் இல்லை.
# கே. டி. ஜலீல்

**கே. டி. ஜலீல்** (*K. T. Jaleel* , பிறப்பு: மே 30, 1967) இடதுசாரி ஜனநாயக முன்னணியைச் சேர்ந்த கேரள அரசியல்வாதி ஆவார். இவர் தவனூர் சட்டமன்றத் தொகுதியில் இரு முறை உறுப்பினராக தேர்வு செய்யப்பட்டார். தற்போது உயர்கல்வித் துறை அமைச்சராகவும் உள்ளார். தனது தொடக்க கால அரசியலை இந்திய யூனியன் முஸ்லிம் லீக் கட்சியில் தொடங்கினர். குட்டிப்புரம் சட்டமன்றத் தொகுதியில் இருந்து முதல் முறையாக 2006 ஆம் ஆண்டு உறுப்பினராக தேர்வு செய்யப்பட்டார்
# டி. எம். தாமஸ் ஐசக்

---  
**டி.எம்.தாமஸ் ஐசக்**(, பிறப்பு: செப்டம்பர் 26 1952) எனும் இந்திய கம்யூனிஸ்ட் கட்சி (மார்க்சிஸ்ட்) வைச் சேர்ந்த கேரளா அரசியல்வாதி ஆவார்.இவர் 2006 முதல் 2011 வரை கேரளா மாநில நிதியமைச்சராக இருந்துள்ளார். ஆலப்புழா சட்டமன்ற தொகுதியில் இருந்து இரு முறை சட்டமன்ற உறுப்பினராக தேர்வு செய்யப்பட்டார்
# முன்னுரிமைச் சான்றிதழ்

**முன்னுரிமைச் சான்றிதழ்** *(priority certificate)* என்பது ஒரு புதிய மற்றும் பயனுள்ள கண்டுபிடிப்பை உருவாக்கும் ஒரு நபருக்கு குறிப்பிட்ட அக்கண்டுபிடிப்பை அவருடைய பெயருக்கு உரிமையளித்து வழங்கப்படும் ஓர் ஆவணம் ஆகும். இயற்கையிலிருந்து ஒரு நிகழ்வைக் கண்டுபிடித்தவர், ஒரு கோட்பாட்டை முதன் முதலாக முன்மொழிபவர், ஒரு பிரச்சினைக்குரிய தீர்வைக் கொடுப்பவர், ஒரு தேற்றத்திற்க்கான சான்றை அளிப்பவர் முதலானோருக்கு இத்தகைய உறுதிப்படுத்தும் ஆவணத்தைக் கோருவதற்கு உரிமையுண்டு.  
தனியார், பொதுதுறை நிறுவனங்கள் ஆராய்ச்சி மற்றும் மேம்பாட்டு நிறுவனங்கள், பல்கலைக்கழகங்கள், வர்த்தகக் காட்சிகள் மற்றும் கண்காட்சிகள் ஆகியவை உரிமைகோருபவர்களுக்கு முறையான அங்கீகாரத்தை வழங்கும் முன்னுரிமை சான்றிதழ்களை வழங்குவதாக அறியப்படுகிறது.
# முன்னுரிமைச் சான்றிதழ்

## இவற்றையும் காண்க

- பதிப்புரிமை
- கண்டுபிடிப்பு
# இன நல்லிணக்க நாள்

**இன நல்லிணக்க நாள்** (*Racial Harmony Day*) என்பது இனவாரியாக இணக்கமான நாடாக சிங்கப்பூரின் வெற்றியைக் கொண்டாடும் ஒரு நாளாகும். இது ஆண்டுதோறும் சூலை 21 இல் கொண்டாடப்படுகிறது. இந்நாளின் பெரும்பாலான நடவடிக்கைகள் மதக்குழுக்கள் உட்பட பாடசாலைகள் மற்றும் அடிமட்ட அமைப்புகளினால் ஏற்பாடு செய்யப்படுகின்றன.
# இன நல்லிணக்க நாள்

## வரலாறு

1964 சூலை 21 அன்று சிங்கப்பூர் மலேசியாவின் ஒரு பகுதியாக இருந்தபோது நிகழ்ந்த இனக்கலவரத்தை நினைவுகூரும் முகமாக பாடசாலைகளில் கல்வி அமைச்சினால் முதன்முதலில் 1997 ஆம் ஆண்டில் இந்நிகழ்ச்சி தொடங்கப்பட்டது. 1964 கலவரத்தின் போது 22 பேர் உயிரிழந்தனர், நூற்றுக்கணக்கானோர் காயமடைந்தனர். ஆகத்து 1965 இல் சிங்கப்பூரின் விடுதலைக்கு முன்னும் பின்னுமாக 50கள் மற்றும் 60களில் ஏராளமான இனக்கலவரங்களும் வன்முறைகளும் நிகழ்ந்தன. இன்று, மக்கள் சங்கம் மற்றும் சமூக மேம்பாட்டுப் பேரவைகள் உட்பட பல அமைப்புகளும் இந்நாளை நினைவுகூரல் நிகழ்வுகளில் பங்குபற்றுகின்றன.
# திருவிதாங்கூர் அரச குடும்பம்

**திருவிதாங்கூர் அரச குடும்பம் (Travancore royal family)** என்பது திருவிதாங்கூர் இராச்சியத்தின் ஆளும் இல்லமாக இருந்தது. 1949 ஆம் ஆண்டில் திருவிதாங்கூர் இந்தியாவுடன் இணைந்தபோது அவர்கள் ஆளும் உரிமைகளை இழந்தனர். மேலும் அவர்களின் மீதமுள்ள சலுகைகள் 1971 இல் அகற்றப்பட்டன. இந்த குடும்பம் ஆய்/ வேணாடு குடும்பம், சேரர், பாண்டியர்கள் மற்றும் சோழர்கள் ஆகியவர்களிடமிருந்து வந்தது. அந்த வம்சாவளியின் ஆட்சியாளர் மகாராஜா மூலம் திருநாள், மகாராஜா சித்திரைத் திருநாளின் குடும்பம் மற்றும் வாரிசுகள் ஆவர்.  
அரச குடும்பம் மாற்றாக குபக சொரூபம், திர்பாப்ப்பூர் சொரூபம், வேணாடு சொரூபம் மற்றும் வஞ்சி சொரூபம் என்றும் அழைக்கப்பட்டது. இந்தியாவின் கேரளாவில் உள்ள திருவனந்தபுரத்தில் இன்று அதன் இருக்கை இருந்தது. திருவிதாங்கூரின் கடைசி ஆளும் மகாராஜா சித்திரைத் திருநாள் பலராம வர்மன் ஆவார். இவர் 1991 சூலை 20 அன்று பக்கவாதத்தால் இறந்தார். இவருடைய தம்பி உத்திராடம் திருநாள் மார்த்தாண்ட வர்மன் 2013 திசம்பர் 16 மருத்துவமனையில் காலமானார். அவருக்குப் பின் மகாராணி கார்த்திகை திருநாள் லட்சுமி பாய் மற்றும் லெப்டினன்ட் கர்ணல் ஜி. வி. ராஜா ஆகியோரின் மகன் மூலம் திருநாள் இராம வர்மன் மகாராஜா பட்டத்தைப் பெற்றார்.
# திருவிதாங்கூர் அரச குடும்பம்

## ஆற்றிங்கல்லின் இணைப்பு

குடும்பத்தின் பெண்கள் ஆற்றிங்கல் இராணிகள் என்று பிரபலமாக குறிப்பிடப்பட்டனர். திருவிதாங்கூர் அரச குடும்பத்தின் மூதாதையர் வீடுகளாகவும் ஆற்றிங்கல் கருதப்பட்டது. வி.நாகம் அய்யா, ஏ. சிறீதர மேனன் போன்ற வரலாற்றாசிரியர்கள் கூறுகையில், ஆற்றிங்கல் ஒருபோதும் ஒரு தனி இராச்சியம் அல்ல, ஆனால் அரச பெண்களுக்கு குடும்பத்தின் ஆண் தலைவரால் வழங்கப்பட்ட தோட்டங்கள் மற்றும் மாகாணங்கள் இருந்தன. திருவிதாங்கூர் மன்னர்கள் ஆற்றிங்கல் இராணிகளின் மகன்களாக இருந்ததால், பிந்தையவர்கள் அரச குடும்பத்தினராலும் பொதுமக்களாலும் மிகுந்த மரியாதைக்குரியவர்களாக இருந்தனர். இந்த மரியாதை மற்றும் உயர் அந்தஸ்து ஆற்றிங்கல் இராணிகள் ஒரு காலத்தில் இறையாண்மை கொண்டவர்கள் என்ற தவறான கருத்துக்கு வழிவகுத்தது. இது பல வெளிநாட்டு வரலாற்றாசிரியர்கள் மற்றும் பயணிகளின் எழுத்துக்களால் மேலும் ஒருங்கிணைக்கப்பட்டது. அவர்களுக்கு ஏதேனும் சக்தி இருந்தாலும், அதை மகாராஜா அனுசம் திருநாள் வீரபால மார்த்தாண்ட வர்மன் அதை பறித்துக் கொண்டார். பல ஆற்றிங்கல் இராணிகள் ஆளும் திருவிதாங்கூர் மன்னர்களுடன் கூட ஆலோசிக்காமல். தங்களது நிலையை தவறாகப் பயன்படுத்தினர். மேலும், வெளிநாட்டு சக்திகளுடன் சதி வேலைகளில் ஈடுபட்டனர். இராச்சியத்தின் பாதுகாப்புக்கு அச்சுறுத்தலை எதிர்பார்த்த மகாராஜா அனுசம் திருநாள் மார்த்தாண்ட வர்மன், ஆற்றிங்கல் இராணிகளின் அதிகாரங்களை நிரந்தரமாக அகற்றி, அவற்றை மன்னரின் முழுமையான கட்டுப்பாட்டின் கீழ் கொண்டுவந்தார். ஆகவே, ஆற்றிங்கல் இராணிகள் குடும்ப சொத்துக்களில் உள்ள அனைத்து தனி உரிமைகளையும் இழந்தனர். அவற்றின் அதிகாரம் அத்தகைய சொத்துக்களின் மேற்பார்வையாளரின் பாத்திரத்திற்கு மட்டுப்படுத்தப்பட்டது.
# திருவிதாங்கூர் அரச குடும்பம்

## திருப்படிதானம் மற்றும் சிறீ பத்மநாபதாசன்

குடும்பத்தின் குல தெய்வத்திற்காக அர்ப்பணிக்கப்பட்டுள்ளது ]]  
மகாராஜா அனுசம் திருநாள் 1750 சனவரி 3 ஆம் தேதி திருவிதாங்கூர் இராச்சியத்தை தனது குடும்ப தெய்வமான பத்மநாபசாமிக்கு அர்ப்பணித்தார். அதன் பிறகு அவர் சிறீ பத்மநாபதாச வஞ்சிபால மகாராஜா சிறீ அனுசம் திருநாள் வீரபால மார்த்தாண்ட வர்மா குலசேகரம் என்றௌ அழைக்கப்பட்டார். திருவிதாங்கூர் மன்னர்கள், "சிரீபத்மநாபதாசன்" என்ற பட்டத்தை வைத்துக் கொண்டு, அந்த தெய்வத்தின் வேலைக்காரராக இராச்சியத்தை ஆட்சி செய்தனர். கோயிலுக்கு இராச்சியத்தின் இந்த முக்கியமான நன்கொடை "திருப்படிதானம்" என்று அழைக்கப்பட்டது. திருவிதாங்கூர் ஒட்டுமொத்தமாக, திருவிதாங்கூர் அரச குடும்பத்தின் தெய்வமான சிறீ பத்மநாபசாமியின் சொத்தாக மாறியது அல்லது வேறு வார்த்தைகளில் கூறுவதானால் கடவுளின் சொந்த நாடு என்றானது.  
திரிப்பாதிதானத்திற்குப் பிறகு அரச ஆண் உறுப்பினர்களின் பெயர்களுக்கு முன்பு "சிறீ பத்மநாபதாச" என்ற தலைப்பைப் பயன்படுத்துவது தவறாக நம்பப்பட்டது. ஆனால் இந்த தலைப்பு 16 ஆம் நூற்றாண்டில் கூட பயன்பாட்டில் இருந்தது. 1725 இல் மகாராஜா கார்த்திகைத் திருநாள் இராமவர்மனின் முதல் பிறந்தநாள் விழாவின் போது, அவர் "சிறீ பத்மநாபதாச" என்று குறிப்பிடப்பட்டார். இது மார்த்தாண்ட வர்மா எழுதிய திருப்படிதானத்திற்கு (1750) முன்பே இருந்தது. "சிறீ பத்மநாபதாச" என்ற தலைப்பு ஒவ்வொரு திருவிதாங்கூர் மன்னரின் பெயருக்கும் முன்னொட்டாக உள்ளது.  
அதே சமயம் அரச பெண்கள் "சிறீ பத்மநாபசேவினிகள்" என்ற பெயருடன் அழைக்கப்பட்டனர். "சிறீ பத்மநாபதாச" என்ற பட்டத்தை அடைவதற்கான தகுதியைப் பெற, புதிய அரச ஆண் உறுப்பினர்களின் பிறப்பில் சில சடங்குகள் முடிக்கப்பட வேண்டும். ஒவ்வொரு அரச ஆண் உறுப்பினர்களின் முதல் பிறந்தநாளில் பத்மநாபசாமி கோயிலின் 'ஒற்றைக்கல் மண்டபம்' போடப்பட்டு கோயிலின் புனித நீர் குழந்தை மீது தெளிக்கப்படும். இந்த விழா முடிந்த பின்னரே அரச குழந்தை "சிறீ பத்மநாபதாச" என்று அறிவிக்கப்படும். பெண் உறுப்பினர்களுக்கு "படியெட்டம்" என்ற சடங்கு உள்ளது. இது அவர்களின் "தாலிக்கட்டு " (திருவிதாங்கூர் இளவரசிகள் மற்றும் ராணிகளின் திருமணம்) க்குப் பிறகு மட்டுமே நடத்தப்படுகிறது. இந்த விழாக்களை நிறைவு செய்யும் ஆண் மற்றும் பெண் உறுப்பினர்கள் மட்டுமே கோவில் விவகாரங்களில் அனுமதிக்கப்படுகிறார்கள். மேலும் மரியாதை மற்றும் கோயிலுடன் தொடர்புடைய தலைப்புகள் மற்றும் அரச குடும்பத்தினருக்கும் வழங்கப்படுகிறார்கள். '
# திருவிதாங்கூர் அரச குடும்பம்

## தத்தெடுப்பு

அரச குடும்பத்தின் பெண்கள் "ஆற்றிங்கலின் ராணிகள்" என்று பெயரிடப்பட்டனர். மேலும் இவர்கள் ஆற்றிங்கல் மூத்த தம்புராட்டி (ஆற்றிங்கலின் மூத்த ராணி) மற்றும் ஆற்றிங்கல் இளைய தம்புராட்டி (ஆற்றிங்கலின்இளைய ராணி) மற்றும் ஆற்றிங்கலின் கொச்சு தம்புராட்டி (ஆற்றிங்கலின் முதல் இளவரசி) என்றும் அறியப்படனர். திருவிதாங்கூர் அரச குடும்பத்திற்கு முதல் தத்தெடுப்பு 14 ஆம் நூற்றாண்டின் ஆரம்பத்தில் கோலாத்திரி குடும்பத்திலிருந்து வந்தது. ஏனெனில் கோலத்திரிகள் திருவிதாங்கூர் ஆட்சியின் ஒரு சகோதரி வம்சமாக கருதப்படுகிறார்கள். இந்த தத்தெடுப்பின் விளைவாக அரச குடும்பம் நான்கு குடும்பங்களாக பிரிக்கப்பட்டன. பின்னர் வந்த இரண்டு கிளைகளும் 18 ஆம் நூற்றாண்டில் மறைந்து போயின.  
1630 ஆம் ஆண்டில் கொச்சி அரச குடும்பத்திலிருந்து இரண்டு ஆண்கள் தத்தெடுக்கப்பட்டனர். இவர்கள் அரச குடும்பத்தின் கிளைகளுக்கு இடையில் பிளவு விதைகளை விதைத்தனர். பின்னர் 1684 ஆம் ஆண்டில் கோலாத்திரி குடும்பத்தில் இருந்து ஒரு ஆணும் இரண்டு பெண்களும் தத்தெடுக்கப்பட்டனர். அந்த குடும்பத்தில் இருந்து உமயாம்மா ராணி தத்தெடுக்கப்பட்டார். 1688 ஆம் ஆண்டில் ராஜா ராம வர்மா உட்பட இரண்டு ஆண்களும், 2 பெண்களும் தத்தெடுக்கப்பட்டனர். பிரபல திருவிதாங்கூர் மன்னர் அனுசம் திருநாள் மார்த்தாண்ட வர்மா இந்த இளவரசிகளில் ஒருவருக்குப் பிறந்தார்.  
1718 ஆம் ஆண்டில் ஒரு இளவரசி தத்தெடுக்கப்பட்டார். அவருடைய மகன் பிற்கால மன்னர் கார்த்திகை திருநாள் இராம வர்மா தர்ம ராஜா ஆவார். 1748 ஆம் ஆண்டில் மீண்டும் நான்கு இளவரசிகள் தத்தெடுக்கப்பட்டனர் . பலராம வர்மா (1798-1810) இந்த வழியைச் சேர்ந்தவர். 1788 ஆம் ஆண்டின் அடுத்த தத்தெடுப்பு புகழ்பெற்ற மகாராணி, கௌரி லட்சுமி பாய் மற்றும் கௌவுரி பார்வதி பாய் மற்றும் 1924 வரை அனைத்து ஆண் ஆட்சியாளர்களையும் கொண்டு வந்தது. இந்த வரிசையில் கடைசி ஆட்சியாளர் மகாராஜா மூலம் திருநாள் ஆவார்.  
1857 ஆம் ஆண்டில், பரணித் திருநாள் லட்சுமி பாய் உட்பட இரண்டு இளவரசிகள் 1790 களில் மாவேலிக்கராவில் வசித்த கோலாத்திரி குடும்பத்தின் ஒரு கிளையிலிருந்து தத்தெடுக்கப்பட்டனர். ஆனால் 1901 வாக்கில் இந்த இளவரசிகள் மற்றும் அவர்களது வாரிசுகள் அனைவரும் இறந்தனர். ரவி வர்மாவின் பேத்திகளான சேது லட்சுமி பாய் மற்றும் சேது பார்வதி பாய் ஆகியோர் 1900 ஆம் ஆண்டில் மாவேலிகராவிலிருந்து தத்தெடுக்கப்பட்டனர். இளவரசி அசுவதி திருநாள் கௌரி லட்சுமி பாய் 1994 இல் லேகா பார்வதி பாய் என்ற இளவரசியை சமீபத்தில் தத்தெடுத்தார். இவர் தற்போது இந்தியாவிற்கும் வெளிநாட்டிற்கும் இடையில் பயணம் செய்கிறார்.
# திருவிதாங்கூர் அரச குடும்பம்

## தலைப்புகள் மற்றும் முன்னுரிமை

ஆளும் குடும்பத்தின் அனைத்து உறுப்பினர்களும் இரண்டு பெயர்களைப் பெறுகிறார்கள் - ஒரு உத்தியோகபூர்வ தனிப்பட்ட பெயர், மற்றும் அவர்கள் பிறந்த 'நட்சத்திரம்' அல்லது 'திருநாள்' உடன் தொடர்புடைய பெயர் (எ.கா.: மகாராஜா சுவாதித் திருநாள் இராம வர்மா).  
- திருவிதாங்கூரின் கடைசி மகாராஜா ]]
# திருவிதாங்கூர் அரச குடும்பம்

## அரண்மனைகள்

, சேது பார்வதி பாயியின் சந்ததியினரின் உத்தியோகபூர்வ குடியிருப்பு ]]
திருவிதாங்கூர் மகாராஜாக்களின் பிரதான வசிப்பிடமாக பத்மநாபபுரம் அரண்மனை இருந்தது. அதே நேரத்தில் ஆற்றிங்கலின் ராணிகள் இந்த இடத்தில் தங்கள் அரண்மனைகளில் வசித்து வந்தனர். பின்னர் அரச குடும்பம் திருவனந்தபுரத்திற்கு குடிபெயர்ந்தது. அதில் பெண்கள் சிறீ பாதம் அரண்மனையிலும், துளசி மாலை அரண்மனை, இரங்கவிலாசம் அரண்மனை, குதிரை மாளிகை அரண்மனை போன்ற பல அரண்மனைகளிலும் ஆண்கள் வசித்து வந்தனர்.  
சேது லட்சுமி பாயியின் கிளை 1940 களின் பிற்பகுதியிலும் 1950 களின் முற்பகுதியிலும் கேரளாவில் உள்ள அனைத்து சொத்துக்களையும் விற்று மாநிலத்திற்கு வெளியே சென்றது. அவர்களில் பெரும்பாலோர் சென்னை, பெங்களூர் போன்ற இடங்களிலும், அமெரிக்கா, ஆஸ்திரேலியா, தென்னாப்பிரிக்கா போன்ற வெளிநாடுகளிலும் குடியேறினர்.  
தற்போது சேது பார்வதி பாயியின் சந்ததியினர் மட்டுமே கௌடியர் அரண்மனையில் வசிக்கிறார்கள். ஏனெனில் அது அவரது சட்டப்பூர்வ வாரிசுகளுக்கும் அவர்களின் சந்ததியினருக்கும் சொந்தமானது. அவர்கள் அனைவரும் திருவனந்தபுரத்தை மையமாகக் கொண்டவர்கள் . மேலும் புகழ்பெற்ற பத்மநாபசாமி கோயிலின் பராமரிப்பு உட்பட அவர்களின் பண்டைய வம்சத்தின் மரபுகளையும் சடங்குகளையும் உயிரோடு வைத்திருக்கிறார்கள்.
# சம்பா, ஜம்மு காஷ்மீர்

**சம்பா** (**Samba**) வட இந்தியாவின் ஜம்மு காஷ்மீர் (ஒன்றியப் பகுதி)யில் உள்ள ஜம்மு பிரதேசத்தில் அமைந்த சம்பா மாவட்டத்தின் நிர்வாகத் தலைமையிட நகரமும், நகராட்சியும் ஆகும். சம்பா நகரம் ஜம்முவிலிருந்து 40 கிலோ மீட்டர் தொலைவில் உள்ளது. இது கடல் மட்டத்திலிருந்து 384 மீட்டர் உயரத்தில் சிவாலிக் மலையில் உள்ளது. தேசிய நெடுஞ்சாலை 1எ (இந்தியா) சம்பா நகரத்தின் வழியாகச் செல்கிற்து.
# சம்பா, ஜம்மு காஷ்மீர்

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் பை, 1.65 சதுர கிலோ மீட்டர் பரப்பளவும், 13 வார்டுகளும், 2,566 வீடுகளும் கொண்ட சம்பா நகராட்சியின் மக்கள் தொகை 12,700 ஆகும். அதில் ஆண்கள் 6,979 மற்றும் பெண்கள் 5,721 ஆக உள்ளனர். பாலின விகிதம் 1000 ஆண்களுக்கு 820 பெண்கள் வீதம் உள்ளனர். 6 வயதிற்குட்பட்ட குழந்தைகள் 1365 (10.75%) ஆகவுள்ளனர். சராசரி எழுத்தறிவு 90.45% ஆகும். மக்கள்தொகையில் இந்துக்கள் 95.45%, இசுலாமியர் 0.47%, கிறித்தவர் 2.08%, சீக்கியர்கள் 1.76% ஆக உள்ளனர்.
# தும்ரா

**தும்ரா** (**Dumra**) வட இந்தியாவின் பிகார் மாநிலத்தின் சீதாமரி மாவட்டத்தின் நிர்வாகத் தலைமையிட நகரமும், பேரூராட்சியும் ஆகும். தும்ராவிற்கு கிழக்கே 4 கிலோ மீட்டர் தொலைவில் சீதாமரி நகரம் உள்ளது. இவ்வூரில் சீதாமரி தொடருந்து நிலையம் உள்ளது.
# தும்ரா

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, 11 வார்டுகளும், 3,043 வீடுகளும் கொண்ட தும்ரா பேரூராட்சியின் மக்கள்தொகை 15,674 ஆகும். அதில் ஆண்கள் 8,724 மற்றும் பெண்கள் 6,950 ஆகும். மக்கள் தொகையில் 6 வயதிற்குட்பட்ட குழந்தைகள் 1867 (11.91%) ஆகும். பாலின விகிதம் 1000 ஆண்களுக்கு 797 பெண்கள் வீதம் உள்ளனர். சராசரி எழுத்தறிவு 87.86% ஆகும். மக்கள் தொகையில் இந்துக்கள் 97.40% மற்றும் இசுலாமியர் 2.35% உள்ள்னர்.
# வி. பி. மேனன்

ராவ் பகதூர் **வப்பாலா பங்குண்ணி மேனன் (Vappala Pangunni Menon)** (1893 செப்டம்பர் 30 &ndash; 1965 திசம்பர் 31) இவர் ஓர் இந்திய அரசு ஊழியராவார். இவர் இவர் சர்தார் வல்லபாய் பட்டேலின் கீழ் மாநில அமைச்சகத்தில் இந்திய அரசின் செயலாளராக பணியாற்றினார்.  
இந்திய ஆளுநர் வேவல் ஆகியோரின் நியமனம் மூலம், செயலாளராகவும் பின்னர் அமைச்சரவை செயலாளராகவும் நியமிக்கப்பட்டார். இந்தியாவில் பிரிட்டிசு ஆட்சியின் போது கடைசியாக வந்த மூன்று ஆளுநர்களுக்கு ( லின்லித்கோ பிரபு, வேவெல் பிரபு மற்றும் மவுண்ட்பேட்டன் பிரபு ) ஆகியோருக்கு அரசியலமைப்பு ஆலோசகராகவும், மேலும் அரசியல் சீர்திருத்த ஆணையராகவும் இருந்தார். 1948 மே மாதத்தில், வி. பி. மேனனின் முன்முயற்சியின் பேரில், தில்லியில் சுதேச தொழிற்சங்கங்களின் அரச பிரதிநிதி மற்றும் மாநிலத் துறைகளுக்கிடையே ஒரு கூட்டம் நடைபெற்றது. அதன் முடிவில் அரச பிரதிநிதி புதிய ஒப்பந்தத்தில் கையெழுத்திட்டார். இது இந்திய அரசு சட்டம் 1935 இன் ஏழாவது அட்டவணையில் உள்ள அனைத்து விஷயங்களுக்கும் சட்டங்களை இயற்றும் அதிகாரத்தை இந்திய அரசுக்கு வழங்கியது  
இந்தியாவின் பிரிவினை மற்றும் அரசியல் ஒருங்கிணைப்பில் இவர் முக்கியப் பங்கு வகித்தார். இவரது வாழ்க்கையின் பிற்பகுதியில், இவர் தடையற்ற சந்தை சார்ந்த சுதந்திராக் கட்சியில் உறுப்பினராக இருந்தார்.
# வி. பி. மேனன்

## ஆரம்பகால வாழ்க்கை மற்றும் தொழில்

கேரளாவில் ஒரு பள்ளி தலைமை ஆசிரியரின் மகனான, மேனன் ஒரு இரயில்வேயில் நிலக்கரி அள்ளும் பணியில் இருந்தார். பின்னர், நிலக்கரி சுரங்கம் மற்றும் பெங்களூரு புகையிலை நிறுவனத்தில் எழுத்தராக பணியாற்றினார். மேனன் 1914 இல் மாகாண ஆட்சிப்பணியில் சேர்ந்தார். இவர் 1933 முதல் 1934 வரை சீர்திருத்த அலுவலகத்தில் இந்திய அரசாங்கத்தின் உதவிச் செயலாளராக பணியாற்றினார். பின்னர் இவர் 1934 முதல் 1935 வரை செயலாளராகவும், 1935 முதல் 1940 வரை துணைச் செயலாளராகவும், 1941 முதல் 1942 வரை இந்திய அரசாங்கத்தின் இணைச் செயலாளராகவும் பணியாற்றினார். உறுதியுடன் பணியாற்றியதன் மூலம், மேனன் தனது தரத்தில் உயர்ந்து பிரிட்டிசு இந்தியாவில் உயர்ந்த இடத்தில் பணியாற்றும் இந்திய அதிகாரியாக ஆனார்.  
1945 சூன் மாதம் நடைபெற்ற சிம்லா மாநாட்டின் இணை செயலாளராக மேனன் பணியாற்றினார். 1946 ஆம் ஆண்டில், இவர் பிரிட்டிசு ஆளுநரின் அரசியல் சீர்திருத்த ஆணையராக நியமிக்கப்பட்டார்.  
மேனனுக்கு ராவ் பகதூர் என்ற பட்டம் வழங்கப்பட்டது, 1941 பிறந்தநாள் கௌரவத்தில் இந்தியப் பேரரசின் தோழர் கௌரவம் வழங்கப்பட்டது. மேலும் 1946 பிறந்தநாள் கௌரவத்தில் இந்திய நட்சத்தின் ஆணை என்ற கௌரவம் வழங்கப்பட்டது.
# வி. பி. மேனன்

## இந்தியப் பிரிவினை

மேனன் இந்தியாவின் கடைசி ஆளுநர்லூயிஸ் மவுண்ட்பேட்டனின் அரசியல் ஆலோசகராக இருந்தார். இந்திய தேசிய காங்கிரசுக்கும் முஸ்லீம் லீக்கிற்கும் இடையிலான போட்டி காரணமாக இடைக்கால அரசாங்கம் வீழ்ச்சியடைந்தபோது, இந்தியா மற்றும் பாக்கித்தான் என்ற இரு சுதந்திர நாடுகளாக இந்தியாவை பிரிக்க முஸ்லிம் லீக்கின் திட்டத்தை மேனன் மவுண்ட்பேட்டன், ஜவகர்லால் நேரு மற்றும் சர்தார் வல்லபாய் படேல் ஆகியோரிடம் முன்மொழிந்தார்.  
இந்த காலகட்டத்தில் மேனனின் ஆளுமை 1947 இல் இந்தியாவின் துணைப் பிரதமராக பதவியேற்கவுள்ள சர்தார் பட்டேலின் கவனத்தை ஈர்த்தது.  
சோத்பூர் மகாராஜா ஹன்வந்த் சிங் மற்றும் மவுண்ட்பேட்டன் இடையேயான சந்திப்பில் வி.பி. மேனன் கலந்து கொண்டார். இந்த கூட்டத்தில்தான் ஹன்வந்த் சிங் இந்தியாவில் இணைவதற்கான ஒரு ஒப்பந்தத்தில் கையெழுத்திட்டார். அவர் கையெழுத்திட்டதும், ஆளுநர் மவுண்ட்பேட்டன் வெளியேறினார். அப்போது மேனன் மட்டுமே அவருடன் அறையில் இருந்தார். மகாராஜா ஒரு 22 காலிபர் துப்பாக்கியை எடுத்து மேனனிடம் சுட்டிக்காட்டி, 'உங்கள் ஆணையை நான் ஏற்க மறுக்கிறேன்' என்றார். மேனன் தன்னை அச்சுறுத்துவதன் மூலம் மிகக் கடுமையான தவறைச் செய்வதாகவும், எந்தவொரு சந்தர்ப்பத்திலும் ஒப்பந்தத்தை ரத்து செய்ய முடியாது என்றும் கூறினார்.
# வி. பி. மேனன்

## இந்தியாவின் ஒருங்கிணைப்பு

இந்தியாவின் சுதந்திரத்திற்குப் பிறகு, மேனன் சர்தார் வல்லபாய் படேல் தலைமையிலான மாநில அமைச்சின் செயலாளரானார். இவருடன் பட்டேல் நம்பிக்கையின் பிணைப்பை வளர்த்துக் கொண்டார். பட்டேல் மேனனின் அரசியல் மேதைமை மற்றும் பணி நெறிமுறையை மதித்தார். அதே நேரத்தில் ஒரு அரசு ஊழியர் தனது அரசியல் மேலதிகாரியிடமிருந்து தேவைப்படும் பணிக்கான மரியாதையை மேனன் பெற்றார்.  
இந்தியாவின் அரசியல் ஒருங்கிணைப்பு தொடர்பாக மேனன் பட்டேலுடன் நெருக்கமாக பணியாற்றினார்: 565 க்கும் மேற்பட்ட சுதேச அரசுகள் இந்தியாவின் ஒன்றியத்தில் இணைக்கப்பட்டன. மாநில அமைச்சகத்திற்கும் பல்வேறு இந்திய இளவரசர்களுக்கும் இடையிலான இராஜதந்திரத்தை நிர்வகிக்க பட்டேலின் தூதராக செயல்பட்டார். மேலும் இந்தியாவுடன் இணையத் தயங்கிய இளவரசர்கள் மற்றும் ஆட்சியாளர்களை பணிய வைத்தார்.  
இந்தியாவுடன் இணையாமல் தனித்தே இருக்க விரும்பிய ஜுனாகத் மற்றும் ஐதராபாத் மாநிலங்களுக்கெதிராக இராணுவ நடவடிக்கை தொடர்பாக மேனன் பட்டேலுடன் இணைந்து பணியாற்றினார். அத்துடன் பாக்கித்தானுடனான உறவுகள் மற்றும் காஷ்மீர் மோதல்கள் குறித்து நேரு மற்றும் பட்டேலுக்கு ஆலோசனை வழங்கினார். 1947 இல் காஷ்மீர் இந்தியாவுக்குள் இணிவதற்கு அமைச்சரவை மேனனை அனுப்பியது.  
சர்தார் பட்டேலின் உத்தரவின் பேரில், மேனன் பின்னர் "இந்திய மாநிலங்களின் ஒருங்கிணைப்பின் கதை" என்ற புத்தகத்தை எழுதினார். அதில் ஒவ்வொரு மாநிலத்திற்கும் தாங்கள் கடைப்பிடித்த செயல்முறையை விவரிக்கிறார்.
# வி. பி. மேனன்

## பிந்தைய வருடங்கள்

பட்டேலுக்கும் மேனனுக்கும் இடையிலான கூட்டு ஒரு அரிய வகையாகத் திகழ்ந்தது. சர்தார் பட்டேலின் வலது கையாக இருந்து சுதந்திர இந்தியாவை ஒருங்கிணைப்பதில் முக்கியப் பங்கு வகித்தார். இவர் 1951 இல் சிறுது காலத்திற்கு ஒடிசாவின் ஆளுநராக இருந்தார். பின்னர், 1950 ல் பட்டேல் இறந்த பிறகு, மேனன் புதிதாக உருவாக்கப்பட்ட இந்திய நிர்வாக சேவையிலிருந்து ஓய்வு பெற்றார். இந்தியாவின் அரசியல் ஒருங்கிணைப்பு, இந்திய மாநிலங்களின் ஒருங்கிணைப்பின் கதை மற்றும் இந்தியாவின் பகிர்வு *,* அதிகாரப் பரிமாற்றம் *குறித்த* புத்தகத்தை இவர் எழுதியுள்ளார். பின்னர் இவர் சுதந்திராக் கட்சியில் சேர்ந்தார். ஆனால் ஒருபோதும் தேர்தலில் போட்டியிடவில்லை. மேனன் 1965 திசம்பர் 31 அன்று தனது 72 வயதில் இறந்தார்.
# வி. பி. மேனன்

## பிரபலமான கலாச்சாரத்தில்

இந்திய நடிகர் ஆஷிஷ் வித்யார்த்தி 1993 ஆம் ஆண்டு *சர்தார்* என்ற திரைப்படத்தில் மேனனை சித்தரித்தார். இது இந்திய அரசியல்வாதி வல்லபாய் பட்டேலின் வாழ்க்கையை அடிப்படையாகக் கொண்டது. 2013 ஆம் ஆண்டில், ஆதி இரானி ஏபிபி செய்திகளில் *பிரதான்மந்திரி*என்ற தொலைக்காட்சித் தொடரில் வி.பி. மேனனாக நடித்தார்.  
2020 ஆம் ஆண்டில், இவரது பேத்தி நாராயணி பாசு இவரது வாழ்க்கை வரலாற்றை *வி.பி. மேனன்: த அன்சங் ஆர்கிடெக்ட் ஆப் மாடர்ன் இண்டியா* என்ற நூலை எழுதினார்.
# வி. பி. மேனன்

## நூலியல்

- Menon, V.P (1956), *The Story of the Integration of the Indian States*, Orient Longman Ltd, Madras
- Menon, V.P (1957), *The Transfer of Power in India*, Orient Longman Ltd, Madras
# நீலகண்டம்

**நீலகண்ட மலை** அல்லது **நீல்கந்த்** (**Nilkantha** (or **Neelakant**, **Neelkanth**, **Nilkanth**, **Nilkanta**) வட இந்தியாவின் உத்தராகண்ட் மாநிலத்தில் கார்வால் கோட்டத்தில் உள்ள சமோலி மாவட்டத்தில் உள்ள இமயமலையில் அமைந்த உயர்ந்த கொடுமுடிகளில் ஒன்றாகும். இது பத்ரிநாத்திற்கு கிழக்கே 9 கிலோ மீட்டர் தொலைவில், 3,474 மீட்டர் உயரத்தில் உள்ளது.  
திலிருந்து நீலகண்ட மலையின் காட்சி]]
# தயில் இயங்குருபு

**தயில் இயங்குருபு** *(Thiyl radical)* என்பது RS என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் இயங்குருபு ஆகும். சில சமயங்களில் இதுவோர் இயங்குருபு என்பதை அழுத்தம் கொடுத்து சொல்லும் நோக்கத்தோடு RS• என்று புள்ளியிட்டும் எழுதுவதுண்டு. வாய்ப்பாட்டிலுள்ள R என்பது ஆல்கைல் அல்லது அரைல் பதிலீட்டைக் குறிக்கும். ஏனெனில் S–H பிணைப்புகள் C–H பிணைப்புகளைக்காட்டிலும் 20% பலவீனமானவையாகும். தயில் இயங்குருபுகள் RSH என்ற வாய்ப்பாட்டால் அறியப்படும் தயோல்களிலிருந்து எளிமையாக உருவாக்கப்படுகின்றன. தயோல்-யீன் வினையில் தயில் இயங்குருபுகள் இடைநிலை விளைபொருள்களாகும். இவையே சில பலபடி மேற்பூச்சுகளுக்கும் ஒட்டுபசைகளுக்கும் அடிப்படையாகும். தயோல்களை அசோபிசு ஐசோபியூட்டைரோநைட்ரைல் போன்ற தொடக்கப்பொருளைப் பயன்படுத்தி ஐதரசன்-அணு கருத்துப்பொருளால் உருவாக்க இயலும்:  
:RN=NR → 2 R<sup>•</sup> + N<sub>2</sub>
:R<sup>•</sup> + R′SH → R′S<sup>•</sup> + RH  
சில உயிர்வேதியியல் வினைகளில் தயில் இயங்குருபுகள் இடைநிலைகளாகவும் செயல்படுத்தப்படுகின்றன.
# நாராயணன் (அரசியல்வாதி)

**நாராயணன்**(*Narayanan*)என்பவர் ஓர் இந்திய அரசியல்வாதியும்,முன்னாள் நாடாளுமன்ற மக்களவை உறுப்பினர் ஆவார். இவர் திராவிட முன்னேற கழகதை சேர்ந்தவர்.
இவர் 1967 மற்றும் 1971 ஆம் ஆண்டு நடந்த இந்திய மக்களவைத் தேர்தலில், பொள்ளாச்சி தொகுதியிலிருந்து, திராவிட முன்னேற்றக் கழக சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்
# கே. ஏ. ராஜு

**கே. ஏ. ராஜு** என்பவர் ஓர் இந்திய அரசியல்வாதியும், முன்னாள் நாடாளுமன்ற மக்களவை உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகதை சேர்ந்தவர்.
இவர் 1977 ஆம் ஆண்டு நடந்த இந்திய மக்களவைத் தேர்தலில், பொள்ளாச்சி தொகுதியிலிருந்து, அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
# இர. அண்ணா நம்பி

**இர. அண்ணா நம்பி** (*R. Anna Nambi*) என்பவர் ஓர் இந்திய அரசியல்வாதியும், முன்னாள் நாடாளுமன்ற மக்களவை உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகதை சேர்ந்தவர். இவர் 1984 ஆம் ஆண்டு நடந்த இந்திய மக்களவைத் தேர்தலில், பொள்ளாச்சி தொகுதியிலிருந்து, அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்..
# பி. ராஜா ரவிவர்மா

**ராஜா ரவிவர்மா** என்பவர் ஓர் இந்திய அரசியல்வாதியும், முன்னாள் நாடாளுமன்ற மக்களவை உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகதை சேர்ந்தவர்.
இவர் இவர் 1989 மற்றும் 1991 ஆம் ஆண்டு நடந்த இந்திய மக்களவைத் தேர்தலில், பொள்ளாச்சி தொகுதியிலிருந்து, அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
# புரோப்பாக்குளோர்

**புரோப்பாக்குளோர்** *(Propachlor)* என்பது C<sub>11</sub>H<sub>14</sub>ClNO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 2-குளோரோ-என்-ஐசோபுரோப்பைலசிட்டனிலைடு என்ற பெயராலும் இச்சேர்மம் அழைக்காப்படுகிறது.  
பொவேசி எனப்படும் ஒருவித்திலைத் தாவர புல்லினங்களிலும் சில அகன்ற இலை களைகளிலும் புரோப்பாகுளோர் நன்கு செயல்படுகிறது. இங்கிலாந்தில் மர்பி கவர்சீல்டு என்ற பெயரில் முளைத்தல் தடுப்பானாக விற்கப்பட்டது.  
1987 மற்றும் 1996 ஆம் ஆண்டுகளுக்கிடையில் புரோப்பாகுளோரினின் மூலப்பொருள்கள் சுமார் 2.1 மில்லியன் பவுண்டுகள் அமெரிக்காவில் பயன்படுத்தப்பட்டன. சுமார் 75% சோளப் பயிர்களுக்கும் 24% மக்காச்சோளத்திற்குமாக இக்களைக் கொல்லி பயன்படுத்தப்பட்டது. புரோப்பாக்குளோர் தற்போது அமெரிக்க . சுற்றுச்சூழல் பாதுகாப்பு அமைப்பு வெளியிட்டுள்ள நச்சு வெளியீட்டு சரக்குகளில் ஒன்றாக இது பட்டியலிடப்பட்டுள்ளது. 2008 ஆம் ஆண்டு நிலத்தடி நீரில் இதன் வளர்சிதை மாற்ற விளைபொருள்கள் இருப்பதைக் காரணம் காட்டி ஐரோப்பிய ஆணையம் 2009 ஆம் ஆண்டு வரை இதன் பயன்பாடுகளை திரும்பப் பெறுவதாக தன் முடிவை வெளியிட்டது. 2001 ஆம் ஆண்டில் கலிபோர்னியாவின் புற்றுநோய் காரணிகள் முன்மொழிவு பட்டியல் 65 இல் புரோப்பாக்குளோர் சேர்க்கப்பட்டது.
# புரோப்பாக்குளோர்

## தற்போதைய தயாரிப்பாளர்கள்

இசுரேலை தலைமையிடமாகக் கொண்ட அதாமா வேளான் நிறுவனமும் சீனாவின் செஞ்சென் கின்பெங்கு பூச்சிக்கொல்லி நிறுவனமும் தற்போது புரோப்பாக்குளோர் சேர்மத்தை தயாரித்து வருகின்றன.
# கி. சுகுமார்

**கி. சுகுமார்** (*K. Sugumar*) என்பவர் ஓர் இந்திய அரசியல்வாதியும், முன்னாள் நாடாளுமன்ற மக்களவை உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகதை சேர்ந்தவர்.
இவர் 2008 ஆம் ஆண்டு நடந்த இந்திய மக்களவைத் தேர்தலில், பொள்ளாச்சி தொகுதியிலிருந்து, அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
# அட்ரியானா எலெனி இலிட்டா

**அட்ரியானா எலெனி இலிட்டா** *(Adriana Eleni Lita)* என்பவர் ஒரு பொருளறிவியல் விஞ்ஞானியாவார். இவர் தேசிய தரநிலைகள் மற்றும் தொழில்நுட்ப நிறுவனத்தில் பெயிண்ட்டு போட்டானிக்சு குழுவில் பணிபுரிகிறார். பெல் சோதனை பரிசோதனைகள் மற்றும் குவாண்டம் விசை விநியோகத்தை நடைமுறையில் செயல்படுத்தல் உள்ளிட்டவை இவரது ஆராய்ச்சியில் அடங்கும். 2000 ஆம் ஆண்டில் மிச்சிகன் பல்கலைக்கழகத்தில் இலிட்டா தனது முனைவர் பட்டத்தைப் பெற்றார். பல்படிக படலங்களின் நுண் கட்டமைப்பு மற்றும் மேற்பரப்பு கட்டமைப்பு பரிணாமத்திற்கு இடையிலான தொடர்பு என்ற தலைப்பில் இவரது ஆராய்ச்சிக்கான தலைப்பு இருந்தது. முனைவர் சான் ஈ. சான்செசு சூனியர் இலிட்டாவின் முனைவர் பட்ட வழிகாட்டியாக இருந்தார்.
# பி. என். மேனன் (இராஜதந்திரி)

**பரப்பில் நாராயண மேனன் (Parappil-Narayana Menon)** (1920- 1975 சூன் 22) **பி. என். மேனன்** என்றும் அழைக்கப்படும் இவர், இந்திய வெளியுறவுத் துறையில் பணி புரிந்த இராஜதந்திரி ஆவார். தனது மாமனாரைப் போலவே, இவரும் திபெத்தில் இந்தியாவின் ஆலோசனைத் தளபதியாகத் தனது பதவியைப் பெறுவதற்காக 1956 ஆம் ஆண்டில் சென்றும் பலமான நாதுலா கணவாய் வழியாக ஒரு பயணத்தை மேற்கொண்டார்.
# பி. என். மேனன் (இராஜதந்திரி)

## தனிப்பட்ட வாழ்க்கை

இவர், இந்தியாவின் முதல் வெளியுறவு செயலாளர் கே. பி. எஸ். மேனனின் மகள் மாலினியை மணந்தார். இவரது மகன் சிவசங்கர் மேனன், 2011 ஆம் ஆண்டில் இந்தியப் பிரதமரின் தேசிய பாதுகாப்பு ஆலோசகராக இருந்தார்.
# பி. என். மேனன் (இராஜதந்திரி)

## அரசுப் பணி

பி. என். மேனன் முதன்முதலில் இந்திய வெளியுறவு சேவையில் 1947 இல் சேர்ந்தார். ஒரு கட்டத்தில், லாசாவில் இந்தியத் தூதராக பணியாற்றினார். பின்னர் 1959 திபெத்திய எழுச்சியின் போது இளம் தலாய் லாமாவின் இடைத்தரகராக பணியாற்றினார். யூகோசுலாவியாவிற்கான தூதராக பெல்கிரேடில் பணியாற்றும் போது இறந்தார்.
# பி. என். மேனன் (இராஜதந்திரி)

## அரசுப் பணி

### வகித்த பதவிகள்

- போர் சேவை அதிகாரி, 1947
- இந்திய தூதரகம், லாசா, அக்டோபர் 1954-நவம்பர் 1956
- முதல் செயலாளர், இந்திய தூதரகம், ரோம், 1957 ஏப்ரல்-1958 மே
- இந்திய தூதரகம், திமிஷ்கு,1958 சூன்- 1959 பிப்ரவரி
- இயக்குநர் (வெளியுறவுத் துறை), 1959-62
- சான் பிரான்சிஸ்கோ, தூதரகம், 1962-65
- கம்போடியாவுக்கான தூதர், 1965-68
- இணை செயலாளர், கூடுதல் செயலாளர், செயலாளர், வெளியுறவுத் துறை. 1968-72
- யூகோஸ்லாவியா மற்றும் கிரீஸ் தூதர் -1975
# முத்தனம்பாளையம் அங்காளம்மன் கோவில்

**முத்தனம்பாளையம் அங்காளம்மன் கோயில்** தமிழ்நாட்டில் திருப்பூர் மாவட்டம், முத்தனம்பாளையம் என்னும் ஊரில் அமைந்துள்ள பழமையான அம்மன் கோயிலாகும்.
# முத்தனம்பாளையம் அங்காளம்மன் கோவில்

## வரலாறு

இக்கோயில் பதிமூன்றாம் நூற்றாண்டைச் சேர்ந்தது.
கொங்கு மண்டலத்தில் உள்ள முதன்மையான சக்தி பீடம் மற்றும் பழமையான அங்காளம்மன் கோவில் இதுவே ஆகும். செங்குந்தர் கைக்கோள முதலியார் சமுதாயத்தை சேர்ந்தவர்கள் இக்கோவிலின் பூஜை செய்யும் உரிமை கொண்டவர்களாக உள்ளனர். இரண்டு மாத கால இடைவேளையில் இச்சமுகத்தை சேர்ந்த பத்து கூட்டத்தினர் சுழற்சி முறையில் பூஜை செய்து வருகிறார்கள்.
# முத்தனம்பாளையம் அங்காளம்மன் கோவில்

## கோயில் அமைப்பு

இக்கோயிலில் அங்காளம்மன் சன்னதியும், முருகன், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
# முத்தனம்பாளையம் அங்காளம்மன் கோவில்

## திருவிழாக்கள்

1. சித்திரை - சித்திரை முதல் நாள் மூலவர் மீது நேரடியாக சூரிய ஒளி விழுகிறது. அன்று சிறப்பு பூஜையும் நடைபெறும். சித்திரை பௌர்ணமி திருவிளக்கு பூஜை  
2. ஆடி - ஆடி ஐந்து வெள்ளிக்கிழமைகளிலும் ஊஞ்சல் உற்சவம் மற்றும் உற்சவ மூர்த்தி திருவீதி உலா  
3. புரட்டாசி - நவராத்திரி கொழு அம்புசேர்வை நிகழ்ச்சி  
4. கார்த்திகை - தீப திருவிழா  
5. மார்கழி - ஆருத்திரா தரிசனம்  
6. தை - தை 1 ஆம் நாள் - ஊஞ்சல் உற்சவம் மற்றும் உற்சவ மூர்த்தி திருவீதி உலா தை அமாவாசை - ஊஞ்சல் உற்சவம் மற்றும் உற்சவ மூர்த்தி திருவீதி உலா  
7. மாசி - மகா சிவராத்திரி 10 நாட்கள் திருவிழா
# முத்தனம்பாளையம் அங்காளம்மன் கோவில்

## குலதெய்வ குடிப்பட்டு மக்கள்

- செங்குந்தர் கைக்கோள முதலியார் சமூகத்தை சேர்ந்த அன்னியூரார் கோத்திரம், கருமணவாத்தியார் கோத்திரம், காங்கேயன் கோத்திரம், காஞ்சான் கோத்திரம், குன்னத்துரார் கோத்திரம், கேரளகும்ப கோத்திரம், கணேசர்பட்டம் சேவூரர் கோத்திரம், சொக்கன் கோத்திரம், நல்லாதம்பிரன் கோத்திரம், நெய்க்கரன் கோத்திரம், பட்டி கோத்திரம், பழனியுரார், பூண்டிபெரியத்தனக்காரர் கோத்திரம், முருகன் கோத்திரம், முத்துக்களி தாரகன் கோத்திரம் என பல கூட்டம் பங்காளிகளும்.
- வெள்ளாள கவுண்டர் சமூகத்தை சேர்ந்த மாடை கூட்டம், ஓதாளன் கூட்டம்,ஆந்தை கோத்திரம், ஆவன் கூட்டம்,காடை கோத்திரம், குழாயன் கூட்டம், சாத்தந்தை கூட்டம், செங்கண்ணன் கூட்டம், செம்பன் கூட்டம், செம்பூத்தான் கூட்டம், பண்ணை கூட்டம், பாண்டியன் கூட்டம், பில்லன் கூட்டம், கன்னந்தை கூட்டம், ஈஞ்சன் கூட்டம், முழுக்காதன் கூட்டம் என பல கூட்டம் பங்காளிகளும் இக்கோவில் குலதெய்வ குடிப்பட்டு மக்களாக உள்ளார்கள்.
- கொங்கு வேளாளர் (குடிமகன்)சமூகத்தை சார்ந்தவர்களுக்கும் காஞ்சிக்கோவில் நாட்டார் ஈஞ்சன் குலம் இக்கோயில் குலதெய்வமாக விளங்குகிறது.
# முத்தனம்பாளையம் அங்காளம்மன் கோவில்

## பூசைகள்

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
# கே. பி. எஸ். மேனன்

**குமார பத்ம மூத்த சிவசங்கர மேனன்** (1898 அக்டோபர் 18 &nbsp; - 1982 நவம்பர் 22) பொதுவாக **கே. பி. எஸ். மேனன்** என்று அழைக்கப்படும் இவர் ஓர் இராஜதந்திரியும், நாட்காட்டியாளரும், இந்திய ஆட்சிப்பணியில் அலுவலருமாவார். இவர் சுதந்திர இந்தியாவின் முதல் வெளியுறவுச் செயலாளராக நியமிக்கப்பட்டு, 1948 முதல் 1952 வரை பணியாற்றினார்.  
இவர் பரத்பூர் மாநிலத்தின் திவானாகவும், 1952 முதல் 1961 வரை சோவியத் ஒன்றியத்திற்கான இந்திய தூதராகவும், இறுதியாக சீன மக்கள் குடியரசின் தூதராகவும் இருந்தார். 1948 ஆம் ஆண்டில், கொரியப் போரின் முந்தைய நிகழ்வுகளுக்கு முன்னர், ஐக்கிய நாடுகள் சபை இவரை கொரியா தொடர்பான ஐ.நா ஆணையத்தின் தலைவராக நியமித்தது.  
இரண்டாம் உலகப் போரின்போது இமயமலை, காரகோரம், பாமிர்கள் முழுவதும் தில்லியில் இருந்து சோங்கிங்கிற்கு சென்ற மேனனின் நிலப்பரப்பு பயணம் இவரது *தில்லி-சோங்கிங்: எ டிராவல் டைரி* (1947) என்ற புத்தகத்தில் பதிவு செய்யப்பட்டுள்ளது. இவர் ஐக்கிய நாடுகள் சபையின் உருவாக்கத்தில் இந்தியா சார்பில் கையெழுத்திட்டவர். இவர் பேரரசின் மத்திய ஆசியச் சங்கத்தின் உறுப்பினராக இருந்தார்.
# கே. பி. எஸ். மேனன்

## ஆரம்ப கால வாழ்க்கை

கே. பி. எஸ். மேனன் 1898 இல் பிரித்தானியாவின் இந்தியாவின் திருவிதாங்கூரில் (இன்றைய கேரளா) ஒரு புகழ்பெற்ற பிரபுத்துவ குடும்பத்தில் பிறந்தார். இவரது தந்தை குமார மேனன் ஒற்றப்பாலத்தைச் சேர்ந்த வழக்கறிஞராக இருந்தார். இவரது தாயார் ஜானகி அம்மா திருவிதாங்கூரில் திருவனந்தபுரம் அருகே உள்ள வெள்ளயணியைச் சேர்ந்தவர். கண்டமத்தைச் சேர்ந்த கேசவ பிள்ளையின் மருமகளும், நெய்யாற்றிங்கரை என். கே. பத்மநாப பிள்ளையின் உறவினரும் ஆவார். இவர் சென்னைக் கிறிஸ்துவக் கல்லூரியிலும் பின்னர் ஆக்சுபோர்டு பல்கலைக்கழகத்தின் கிறிஸ்து தேவாலயப் பள்ளியிலும் பயின்றார். அங்கு இவர் வருங்கால பிரதமர் அந்தோணி ஈடனின் சமகாலத்தவராக இருந்தார். அங்கு, இருவரும் ஆசிய சங்கத்தின் இணை அதிகாரிகளாக பணியாற்றினர். ஆக்சுபோர்டு மஜ்லிசு ஆசியச் சங்கத்தின் தலைவராக பணியாற்றினார்.
# கே. பி. எஸ். மேனன்

## பொதுச் சேவை வாழ்க்கை

1922 ஆம் ஆண்டில், மேனன் ஒருங்கிணைந்த ஆட்சிப் பணித் தேர்வில் முதல் இடத்தைப் பெற்றார். வேலூர் மாவட்டம் திருப்பத்தூரின் துணை ஆட்சியராகவும், பின்னர் திருச்சியில் மாவட்ட நீதிபதியாகவும், வடமேற்கு எல்லைப்புற மாகாணம் மற்றும் இலங்கையில் இந்திய அரசின் முகவராகவும், பின்னர் ஐதராபாத் மாநிலத்தில் இந்தியாவின் அரசப் பிரதிநிதியாகவும் பணியாற்றினார். 1934 ஆம் ஆண்டில், சான்சிபார், கென்யா, உகாண்டாவிலுள்ள இந்தியர்களின் நிலையை விசாரிக்க அவர் அரசப் பிரதிநிதியாக அனுப்பப்பட்டார். பரத்பூர் மாநிலத்தின் திவான் என்ற முறையில், இவர் 1943 ஆம் ஆண்டின் புத்தாண்டு கௌரவங்களில் இந்தியப் பேரரசின் ஒழுங்கின் தோழராக நியமிக்கப்பட்டார். சுதந்திரத்திற்குப் பிறகு, 1948 முதல் 1952 வரை இந்தியாவின் முதல் வெளியுறவுச் செயலாளராகவும், பின்னர் சோவியத் ஒன்றியம், அங்கேரி மற்றும் போலந்திற்கான இந்திய தூதராகவும், 1952 முதல் 1961 வரை சீனாவின் தூதராகவும் இருந்தார்.  
இவர் சி.சங்கரன் நாயரின் மகள் சரஸ்வதி அம்மாவை மணந்தார். இவரதுப் பெயரையேக் கொண்ட இவரது மகன், சீனாவின் தூதராக பணியாற்றினார். இவரது தாய்வழி பேரன் சிவசங்கர் மேனன் வெளியுறவு செயலாளராகவும் பின்னர் தேசிய பாதுகாப்பு ஆலோசகராகவும் இருந்தார்.  
மேனனுக்கு 1958 ஆம் ஆண்டில் பத்ம பூசண் மற்றும் லெனின் அமைதி பரிசு வழங்கப்பட்டது.
# கண்டமத்து கேசவப்பிள்ளை

**கண்டமத்து செண்பகராமன் பத்மநாபன் கேசவப்பிள்ளை (Chempakaraman Padmanabhan Kesava Pillai Avergal of Kandamath)** (1830-1924) இவர் ஓர் இந்திய ஜமீந்தாராக இருந்தார். திருவாங்கூரின் ஜென்மிகளில் ஒருவரான இவர், மூலம் திருநாளின் பிரபலமான அரசவையில் உறுப்பினராக இருந்தார். மருமக்கதாயம் வாரிசு சட்டங்களில் மாற்றங்களை கடுமையாக எதிர்த்ததற்காக இவர் அறியப்பட்டார்.
# கண்டமத்து கேசவப்பிள்ளை

### ஆரம்ப கால வாழ்க்கை

இவர் திருவிதாங்கூரில் உள்ள வைக்கம் என்ற இடத்தில் பிறந்தார். அங்கு இவரது தந்தை நீலகண்டன் நம்பூதிரிப்பாடு வைக்கம் கோயிலுடன் இணைக்கப்பட்ட ஒரு பிரசங்க பிரமுகராக இருந்தார். இவரது தாயார் கண்டமத்தின் நிலப்பிரபுத்துவ தலைவர்களின் குடும்பத்தைச் சேர்ந்தவராவார்.
# கண்டமத்து கேசவப்பிள்ளை

### சீர்திருத்தங்கள்

மூலம் திருநாளின் புதிதாக அமைக்கப்பட்ட அரசவையில் மகாராஜாவால் நெய்யாற்றிங்கரை பகுதிக்கு இவர் பரிந்துரைக்கப்பட்டு,
# நாவற்குழி சித்திர வேலாயுதர் கோவில்

சித்திர வேலாயுதர் கோவில் மணல் குன்றுகளிடையே பள்ளத்தில் நிற்கும் பனைகள் தாமீன்ற நுங்கு குலைகளின் பாரத்தை தாங்கி கொண்டே சாமரை வீசி எம்மை வரவேற்பது போல் காட்சி அளிக்கும். யாட்டாவளை என அழைக்கப்படும் வயல்வெளியில் சித்திர வேலாயுதர் கோயில் காணப்படுகிறது . ஏறக்குறைய 250 ஆண்டுகளுக்கு மேல் பழமை வாய்ந்த கோவிலாக இது காணப்படுகிறது.
# நாவற்குழி சித்திர வேலாயுதர் கோவில்

## பூசை முறைகள்

1818 இல் சுப்பிரமணியமுதலி என்பவர் கற்கொண்டு கட்டடம் அமைத்து அந்தணர் நித்திய நைமித்திய பூசை செய்ய ஒழுங்குகள் செய்தார்.  
கந்தசஷ்டி பெருவிழாவாக கொண்டாடப்படுகிறது. ஆறாவது நாள் சூரசங்காரமும் ஏழாவது நாள் திருக்கல்யாணம் நடந்தேறி அலங்கரிக்கப்பட்ட இணைந்த வள்ளங்களில் சித்திர வேலாயுதர் தெய்வானை வள்ளி சமேதராய் எழுந்தருளி ஆலய திருக்குளத்தில் உலாவரும்.  
ஆறுமுகநாவலர் காலத்தில் ஆரம்பமான கந்தபுராணகலாச்சாரம் நாவற்குழியில் வாழ்ந்த சைவபெரியோரால் பேணி வளர்க்கப்பட்டது.  
கந்தசஷ்டி நாட்களில் சித்திர வேலாயுதர் ஆலயத்தில் கந்த புராண படனம் நடைபெறும். காலஞ்சென்றவர்களான இராமலிங்கம் சின்னத்தம்பு, விசுவலிங்கம் சுப்பிரமணியம், சொக்கநாதர்கார்த்திகேயன், தாமோதரம் வேலுப்பிள்ளை ஆகியோர் இசையோடு பாடிபொருள் கூறினர்.
# சிறீ மூலம் பிரபல சட்டசபை

களுக்கும் அவர்களது குத்தகைதாரர்களுக்கும் இடையிலான உறவுகளை ஒழுங்குபடுத்தும் சட்ட முன்வடிவு சபையால் விவாதிக்கப்பட்டது. .]]
**சிறீ மூலம் பிரபல சட்டசபை (Sree Moolam Popular Assembly)** என்பது கேரளாவின் திருவிதாங்கூர் மாநிலத்தில் இருந்த இந்திய வரலாற்றில் பிரபலமாக தேர்ந்தெடுக்கப்பட்ட முதல் சட்டமன்றமாகும்.  
இதன் முன்னோடி சட்டமன்ற சபை திருவிதாங்கூரில் 1888 இல் எட்டு நியமிக்கப்பட்ட உறுப்பினர்களுடன் உருவாக்கப்பட்டது. 1886 ஆம் ஆண்டில் திருவிதாங்கூர் மகாராஜாவாக மாறிய மூலம் திருநாள் ராமவர்மா, 1888 மார்ச் 30 இல் இதை நிறுவினார். 1898 ஆம் ஆண்டில், சபை உறுப்பினர்களின் எண்ணிக்கை 15 ஆக உயர்த்தப்பட்டது. இதில் ஒன்பது பேர் அதிகாரிகளாகவும், ஆறு பேர் அதிகாரிகள் அல்லாதவர்களாகவும் இருந்தனர்.
# சிறீ மூலம் பிரபல சட்டசபை

## அமைப்பு

1904 ஆம் ஆண்டில், சிறீ மூலம் பிரபல சட்டமன்றம் (உள்ளூர் மொழியில் சிறீ மூலம் பிரஜா சபை என்று அழைக்கப்படுகிறது) என்று அழைக்கப்படும் கீழவை 88 உறுப்பினர்களுடன் உருவாக்கப்பட்டது. நிர்வாகத்தில் மக்களுடைய பங்களிப்பை அதிகரிப்பதாக இருந்தது. நில உரிமையாளர்களும் வணிகர்களின் பிரதிநிதிகளும் மட்டுமே இதன் உறுப்பினர்களாக இருந்தனர். இது சட்டமன்றம் அல்ல என்றாலும், மக்களுக்கு அவர்களின் தேவைகள், விருப்பங்கள் அல்லது குறைகளை அரசாங்கத்தின் கவனத்திற்குக் கொண்டுவருவதற்கும், அரசாங்கக் கொள்கைகளை, நடவடிக்கைகளை மக்களுக்கு நன்கு தெரியப்படுத்துவதற்கும் இது ஒரு வாய்ப்பாக இருந்தது. சட்டமன்ற உறுப்பினர்கள் தேர்ந்தெடுக்கப்படவில்லை, ஆனால் ஒவ்வொரு வட்டத்திலிருந்தும் இரண்டு பேர், ஆண்டு நில வருவாய் ரூ. நூறுக்கு குறையாத நில உரிமையாளர்களிடமிருந்து மாவட்டத் தலைவர்களாலும், நிகர ஆண்டு வருமானம் ரூ.6000 அல்லது அதற்கு மேலே இருக்கும் நில உரிமையாளர்கள் அல்லது வர்த்தகர்களாலும் தேர்ந்தெடுக்கப்பட்டனர்.
# சிறீ மூலம் பிரபல சட்டசபை

## தேர்ந்தெடுக்கும் முறை

1905 ஆம் ஆண்டில், மூலம் பிரபலமான சட்டமன்றம் உறுப்பினர்களைத் தேர்ந்தெடுக்கத் தொடங்கியது. 100 உறுப்பினர்களில், 77 பேர் தேர்ந்தெடுக்கப்பட வேண்டும். 23 பேர் பரிந்துரைக்கப்பட வேண்டும். வாக்களிக்கும் உரிமை ஆண்டு வருமானம் ஐம்பது ரூபாய்க்கு குறையாத அல்லது நிகர வருமானம் இரண்டாயிரம் ரூபாய்க்கு குறையாத நபர்களுக்கு மட்டுமே இருந்தது. பத்து வருடங்களுக்கும் குறையாத பல்கலைக்கழக பட்டதாரிகளும், அந்தந்த வட்டத்தில் தங்கியிருப்பதும் வாக்களிக்க தகுதியாகும்.  
1907 ஆம் ஆண்டில், சட்டமன்றம் மேலவை உறுப்பினர்களை தேர்ந்தெடுக்கும் உரிமையை வழங்கியது. மேல் சபையில் 15 உறுப்பினர்கள்-ஒன்பது அதிகாரிகள், ஆறு அதிகாரிகள் அல்லாதவர்கள் இருந்தனர். 1919 ஆம் ஆண்டில், இந்த அமைப்பு அதன் பலத்தை 25 ஆக உயர்த்தியது. அதில் எட்டு உறுப்பினர்கள் தேர்ந்தெடுக்கப்பட்டனர். அக்டோபர் 1921 இல், சபையின் மொத்த பலம் மேலும் 50 ஆக உயர்த்தப்பட்டது. தேர்ந்தெடுக்கப்பட்ட உறுப்பினர்கள் பெரும்பான்மையாக இருந்தனர்.
# சிறீ மூலம் பிரபல சட்டசபை

## இருசபை அமைப்பு

1932 ஆம் ஆண்டில், திருவிதாங்கூர் சட்டமன்றம் மற்றும் சிறீ மூலம் பிரபல சட்டமன்றம் ஒரு மேல் சபையை உள்ளடக்கிய முறையான இருசபை அமைப்பாக மாற்றப்பட்டன. திருவிதாங்கூர் சிறீ சித்ரை மாநில சட்டமன்றம் மற்றும் ஒரு கீழ்வை சிறீ மூலம் சட்டமன்றம் ஆகியவற்றைக் கொண்ட முறையான மாற்றப்பட்டன. 1947 செப்டம்பர் வரை இந்த இருசபை அமைப்பு தொடர்ந்து செயல்பட்டு வந்தது. இது ஒரு தொகுதி சட்டசபைக்கு வழிவகுத்தது. பின்னர் இது கொச்சின் மாநிலத்தின் இணைப்பிற்கும் சுதந்திரத்திற்குப் பிறகு இந்தியாவுடன் இணைவதற்கும் வழிவகுத்தது.
# சிறீ மூலம் பிரபல சட்டசபை

## உறுப்பினர்கள்

சிறீ மூலம் பிரபல சட்டமன்ற உறுப்பினர்களில்:  
- அய்யன்காளி
- சி. கேசவன்
- இ. வி. கிருட்டிண பிள்ளை
- ஜே. தாமஸ் காயலக்ககம்
- கே. சி. மம்மன் மாப்பிள்ளை
- குமரன் ஆசான்
- எம். கே. மக்கார் பிள்ளை
- மூலூர் ச. பத்மநாப பணிக்கர்
- டி. கே. மாதவன்
- டி.எம். வர்கீஸ்
- கொச்சு ஹசன் குஞ்சு பகதூர்
- பள்ளித்தானம் லூகா மத்தாய்
- பொய்கயில் யோகன்னன்
- பட்டம் தாணு பிள்ளை
- என். ஜே. குஞ்சேரியா
- ஆலும்மூட்டில் கொச்சு குஞ்சு சாணார்
# நியு தெக்ரி

**நியு தெக்ரி** (**New Tehri**) வட இந்தியாவின் உத்தராகண்ட் மாநிலத்தில் உள்ள தெக்ரி கார்வால் மாவட்டத்தின் நிர்வாகத் தலைமையிடமும், நகராட்சியும் ஆகும். இந்நகரம் ரிஷிகேஷிலிருந்து 74 கிலோ மீட்டர் தொலைவில் உள்ளது. கிபழைய தெக்ரி நகரம் பகீரதி ஆறும், பிலங்கா ஆறும் கூடுமிடத்தில் உள்ளது. இப்பழைய தெக்ரி நகரம் கார்வால் இராச்சியத்தின் தலைநகராக விளங்கியது. பகீரதி ஆற்றின் குறுக்கே தெக்ரி அணை கட்டிய போது, பழைய தெக்ரி நகரம் மூழ்கியதால், புது தெக்ரி நகரம் நிறுவப்பட்டது.
# நியு தெக்ரி

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, 13 வார்டுகளும், 6,175 வீடுகளும் கொண்ட நியு தெக்ரி நகரத்தின் மக்கள்தொகை 24,014 ஆகும். அதில் ஆண்கள் 13,172 மற்றும் பெண்கள் 10,842 ஆக உள்ளனர். பாலின விகிதம் 1000 ஆண்களுக்கு, 823 பெண்கள் வீதம் உள்ளனர். சராசரி எழுத்தறிவு 90.55% ஆகும். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 2483 10.34% ஆகும். மக்கள் தொகையில் இந்துக்கள் 92.15%, இசுலாமியர் 6.63%, சீக்கியர்கள் 0.50% ஆக உள்ளனர்.
# முட்டை அடைகாக்கப்படுதல்

**அடைகாத்தல்** என்பது சில முட்டையிடும் விலங்குகள் முட்டையை அடைக்கும் செயல்முறையாகும்; சாதகமான சுற்றுச்சூழல் உள்ள நிலையில் முட்டையின் உள்ளே இருக்கும் கருவின் வளர்ச்சியையும் இது குறிக்கிறது. பல விலங்குகளின் அடைகாப்பு சிறப்பாக அமைய பல்வேறு காரணிகள் மிக முக்கியமானவையாக உள்ளன. உதாரணமாக பல ஊர்வனவற்றின் அடைகாப்புக்கு, நிலையான வெப்பநிலை தேவையில்லை, ஆனால் சரியான வெப்பநிலையானது சந்ததிகளின் s * x விகிதத்தை தீர்மானிக்கிறது. இதற்கு மாறாக பறவைகளில், சந்ததிகளின் பாலினம் மரபணு ரீதியாக தீர்மானிக்கப்படுகிறது. ஆனால் பல விலங்கினங்களின் நல்ல அடைகாப்பிற்கு நிலையான, குறிப்பிட்ட வெப்பநிலை அவசியம் தேவை. .
# முட்டை அடைகாக்கப்படுதல்

## பறவைகள் அடைகாத்தல்

பறவைகளிடையே பரவலான அடைகாக்கும் நடத்தை உள்ளது. சாதாரணமாகப் பெண் பறவைதான் அடைகாக்கும். ஆனால் ஆண் பறவையும் பெட்டைக்கு இப்பணியில் உதவ முன்வருவதுண்டு, சில வேளைகளில் ஆண் அடைகாத்துக் கொண்டு, பெட்டை இரை தேடி உண்பதற்கு வழி செய்யும். பெரும்பாலான பறவைகள் ஆண்டிற்கு ஒரு முறையே முட்டையிட்டுக் குஞ்சு பொரிக்கும். பொதுவாக பறவை போன்ற வெப்ப இரத்த உயிரினங்களில், அடைகாக்கும் பறவையானது தனது உடலில் இருந்து வெப்பத்தை அளித்து அடைக்காக்கிறது. இருப்பினும் பல பறவை வகைகள், குறிப்பாக மெகாபோட்கள், அழுகும் குப்பைப் பொருட்களிலிருந்து உருவாகும் வெப்பத்தைப் பயன்படுத்துகின்றன. தென்னாப்பிரிக்காவின் பாலைவனங்களின் நமக்வா சாண்ட்கிரோவ்ஸ் பறவையானது பகலில் வெப்பம் மிகுந்த நேரத்தில் தன் முட்டைகளை குளிர்ச்சியாக வைத்திருக்க வேண்டியது அவசியம். இதனால் அவை நிழலுக்காக அதன் இறக்கைகளை விரித்தபடி இருக்கின்றன. முட்டையில் ஈரப்பதமும் மிக முக்கியமானதாகும், ஏனென்றால் அதிக வெப்பத்தில் முட்டை வளிமண்டலத்தில் அதிகமான தண்ணீரை இழக்கும், இது குஞ்சு பொரிப்பதை சிக்கலாக்குகிறது அல்லது குஞ்சு பொறிக்காமல் போகும்.
| கோழி | 21 |  |
| --- | --- | --- |
| வாத்து | 28, மஸ்கோவி வாத்து 35 |  |
| கேனரி | 13 |  |
| வாத்து இனம் | 28-33 |  |
| தீக்கோழி | 42 |  |
| பெசண்ட் | 24-26 |  |
| புறா | 16-19 |  |
| ஜப்பானியக் காடை | 16–18 |  |
| போப்வைட் காடை | 23-24 |  |
| அன்ன பறவை | 35 |  |
| வான்கோழி | 28 |  |
| ஒண்சிவப்பு ஐவண்ணக்கிளி | 26 | } |
# முட்டை அடைகாக்கப்படுதல்

## பாலூட்டிகளின் அடைகாத்தல்

மிகச் சில பாலூட்டிகள் முட்டையிடுகின்றன. இதில் நன்கு அறியப்பட்ட எடுத்துக்காட்டாக, வாத்தலகி ஆகும். இதன் முட்டைகள் சுமார் 28 நாட்களில் *கருப்பையில்* உருவாகின்றன *,* சுமார் 10 நாட்கள் மட்டுமே வெளிப்புற அடைகாப்பில் இருக்கின்றன. முட்டையிட்ட பிறகு, அடைக்காக்கும்விதமாக பெண் வத்தலகி முட்டையை அணைத்தவாறு சுற்றி சுருண்டுகொள்கிறது.
# முட்டை அடைகாக்கப்படுதல்

## ஊர்வனவற்றின் அடைகாத்தல்

ஊர்வனவற்றில் அடைகாக்கும் முறையானது பல வகையாக வேறுபடுகின்றது.  
பல்வேறு வகையான கடல் ஆமைகள் தங்கள் முட்டைகளை கடற்கரை மணலில் புதைக்கின்றன. இந்த செயலானது வேட்டையாடிகளிடமிருந்து பாதுகாப்பையும் முட்டைக்கு நிலையான வெப்பநிலையையும் அளிக்கிறது.  
பாம்புகள் கும்பலாக வாழும் வளைகளில் முட்டையிடுகின்றன. முட்டைகளை அங்கு ஏராளமான வளர்ந்த பாம்புகள் ஒன்றிணைந்து முட்டைகளை வெப்பமாக வைத்திருக்கிறன.  
முதலைகள் அழுகும் தாவரக் குவியலில் தங்கள் முட்டைகளை இடுகின்றன அல்லது அவை தரையில் தோண்டி முட்டை இடுகின்றன.
# பந்த்நகர்

**பந்த்நகர்** (**Pantnagar**) வட இந்தியாவின் உத்தராகண்ட் மாநிலத்தில் உள்ள உதம்சிங் நகர் மாவட்டத்தின் நிர்வாகத் தலைமையிடமும், நகராட்சியும் ஆகும். பந்த்நகரைச் சுற்றி ருத்ரபூர், நைனிதால், காசிபூர், ஹல்துவான் போன்ற நகரங்கள் உள்ளது.  
பழைய உத்தரப் பிரதேச மாநில முன்னாள் முதலமைச்சர் கோவிந்த் வல்லப் பந்த் நினைவைப் போற்றும் வகையில், பந்த்நகரில் 17 நவம்பர் 1960 அன்று **கோவிந்த் வல்லப பந்த் வேளாண்மை மற்றும் தொழில்நுட்பக் கல்லூரி** நிறுவப்பட்டது.இதுவே இந்தியாவின் முதல் வேளாண்மைப் பல்கலைக் கழகம் ஆகும்.
# பந்த்நகர்

## போக்குவரத்து

- அருகமைந்த தொடருந்து நிலையங்கள்: பந்த்நகர் தொடருந்து நிலையம், ருத்ரபூர் தொடருந்து நிலையம், ஹல்துவான் தொடருந்து நிலையம் ஆகும்.  
- உத்தராகண்ட் மாநிலத்தின் ருத்ரபூர் மற்றும் கர்ணபிரயாகையை இணைக்கும் தேசிய நெடுஞ்சாலை 109 பந்த்நகரத்தின் வழியாகச் செல்கிறது.
# ஜென்மி

**ஜென்மி (Jenmi)** என்பது கேரளத்தின் நிலப்பிரபுக்களைக் குறிக்கப் பயன்படும் ஒரு சொல்லாகும். கடந்த காலத்தில், கேரளத்தில் பெரும்பான்மையான நிலங்களை ஜென்மிகள் வைத்திருந்தனர். பெரும்பாலான நில உரிமையாளர்கள் நம்பூதிரி, நாயர் சாதிகளைச் சேர்ந்தவர்களாக இருந்தனர். ஒரு நிலப்பிரபுக் குடும்பம் 20,000 ஏக்கர் (81 கி.மீ. <sup>2</sup>) வரை நிலத்தை வைத்திருப்பது வழக்கத்திற்கு மாறானதல்ல. கொச்சி, திருவிதாங்கூரின் மகாராஜாக்கள், திருவிதாங்கூரில் உள்ள பூஞ்சார் பேரரசு போன்ற பல ராஜாக்கள் நன்கு அறியப்பட்டவர்களாக இருந்தனர். திருவிதாங்கூர் மகாராஜாவின் கட்டுப்பாட்டில் இருந்த திருவனந்தபுரத்தில் அமைந்திருக்கும் பத்மநாபசாமி கோயில், தச்சுடைய கைமாள்கள் கட்டுப்பாட்டிலிருந்த கூடல்மாணிக்கம் கோயில், கோழிக்கோடு நாட்டின் ராஜாக்களின் கட்டுப்பாட்டிலிருந்த குருவாயூர் கோயில் போன்ற பல இடங்கள் ஜென்மிகள் தங்கள் சொந்த உரிமையில் வைத்திருந்தனர்.  
இன்றும் கூட கேரளத்தில் நிலங்கள் சிலரின் கட்டுப்பாட்டில் உள்ளன. பின்னர், நிலங்களை கையகப்படுத்திய பிறகு நில உரிமையாளர்களுக்கு ஓய்வூதியம் வழங்கப்பட்டு வந்தது. ஆனால் பின்னர் அரசாங்கம் இதை வழங்க மறுத்துவிட்டது.  
மலபாரில் 200,000 ஏக்கர் (810 கி.மீ <sup>2</sup>) வன நிலங்கள் உட்பட மிகப்பெரிய நிலம் வைத்திருந்த உரிமையாளர்களில் வேங்கயில் நாயனரும் அடங்குவார். சிறக்கல் ராஜா சுமார் 30,000 ஏக்கர் (120 கி.மீ<sup>2</sup>) வைத்திருந்தார். காவலப்பாற மூப்பில் நாயர் (155,358 ஏக்கர்), குறுமத்தூர் நம்பூதிரிப்பாடு (5,615 ஏக்கர்), கல்லியத்து நம்பியார் (36,779 ஏக்கர்) வைத்திருந்தனர்.
# ஜென்மி

## ஜென்மிகளுக்கு எதிராக வன்முறை

நில உரிமையாளர்களுக்கு எதிரான வன்முறை சம்பவங்கள் நடந்துள்ளன. கேரளத்தில் பொதுவுடமையால் சிலர் பாதிக்கப்பட்டனர்.
# ஜென்மி

## ஜென்மிகளுக்கு எதிராக வன்முறை

### கையூர் நிகழ்வு

கையூர் என்பது, வடக்கு மலபாரிலுள்ள ஒரு சிறிய கிராமமாகும். 1940 ஆம் ஆண்டில், இந்தியாவில் விவசாயிகள், நிலபிரபுத்துவத்திற்கும், ஏகாதிபத்தியத்திற்கும் எதிராக அணி திரளத் தொடங்கினர். கையூர் கிராமத்தில் விவசாயிகள் சங்கம் அமைந்தது. பொதுவுடமைவாதிகளின் தலைமையில் அங்குள்ள விவசாயிகள் இரண்டு உள்ளூர் நில உரிமையாளர்களுக்கு எதிராக எழுந்தனர். பலர் கொல்லப்பட்டனர். இதில் நான்கு பொதுவுடமைத் தலைவர்கள் குற்றவாளிகள் என நிரூபிக்கப்பட்டனர்: சிறுகண்டன், அப்பு, அபுபக்கர், குஞ்ஞம்பு ஆகியோர் 1943 மார்ச் மாதம் 29 அன்று கண்ணணூர் மத்திய சிறையில் தூக்கிலிடப்பட்டனர். தூக்கு தண்டனை வழங்கப்பட்ட சி. கே. நம்பியார் சிறுவனாக இருந்த காரணத்தால் ஆயுள் தண்டனையாக மாற்றப்பட்டது.
# ஜென்மி

## ஜென்மிகளுக்கு எதிராக வன்முறை

### மட்டனூர் நிகழ்வு

1852 ஆம் ஆண்டில் மாப்பிளமார் குத்தகைதாரர்களுக்கும் அவர்களது நாயர் நில உரிமையாளர்களுக்கும் இடையிலான கலவரத்தை மட்டனூர் கண்டது. 200 மாப்பிளமார்கள் கொண்ட ஒரு ஆயுதக்குழு உள்ளூர் நில உரிமையாளரான களத்தில் கேசவன் தாங்கல் என்பவரின் வீட்டிற்குள் நுழைந்து 18 உறுப்பினர்களைக் கொண்ட அவரது குடும்பத்தை படுகொலை செய்தபோது கலவரம் தொடங்கியது. பின்னர் கலவரக்காரர்கள் மாவட்டத்தின் மிக சக்திவாய்ந்த நில உரிமையாளரான கல்லியத்து ஆனந்தன் நம்பியாரை அகற்ற சதி செய்தனர். அவர்களின் திட்டங்கள் தெரிந்து, நம்பியாரும் அவரது குடும்பத்தினரும் மாவட்டத்தை விட்டு வெளியேறினர். அவரது மருமகன் கல்லியத்து கம்மாரன் நம்பியாரிடம் நிலத்தை பாதுகாக்கும் பொறுப்பை ஒப்படைத்தனர். கம்மாரன் நம்பியார் 300 நாயர் போர்வீரர்களைக் கொண்ட ஒரு போராளிக் குழுவை ஏற்பாடு செய்து கலவரக்காரர்களுக்காக காத்திருந்தார். கலவரக்காரர்கள் கொலை செய்யப்பட்டனர். மேலும் குத்தகைதாரர்கள் தங்கள் தாக்குதலை கைவிட்டு கலைய வேண்டிய கட்டாயம் ஏற்பட்டது.